

#### REPUBLIKA HRVATSKA

##### POŽEŠKO SLAVONSKA ŽUPANIJA

# G R A D L I P I K

 Gradsko vijeće

KLASA:350-03/15-01/0003

URBROJ:2162/02-03-04/1-15-2

U Lipiku, 27. listopad 2015.god.

Na temelju članka 113. Zakona o prostornom uređenju ("Narodne novine" br. 153/13) te članka 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12 i 19/13) i članka 32. Statuta Grada Lipika ("Službeni glasnik Grada Lipika” br. 03/09, 7/11, 2/13 i 2/14) Gradsko vijeće Grada Lipika na svojoj 16. sjednici održanoj 27. listopada 2015. godine donosi

**ODLUKU**

**o stavljanju izvan snage**

**Generalnog urbanističkog plana Grada Lipika**

**I. TEMELJNE ODREDBE**

Članak

Generalni urbanistički plan Grada Lipika ("Službeni glasnik Grada Lipika br. 04/98) u nastavku teksta: GUP, stavlja se izvan snage.

**1. PRAVNA OSNOVA**

Članak

GUP je donošenjem III. Izmjena i dopuna Prostornog plana uređenja Grada Lipika ("Službeni glasnik Grada Lipika br. 10/15) u nastavku teksta: PPUGL, postao neusklađen sa planom višeg reda.

**2. RAZLOZI STAVLJANJA IZVAN SNAGE**

Članak

Rješenja GUP-a više se ne mogu primjenjivati budući da GUP nije usklađen s PPUGL-om.

S obzirom na promjene načina korištenja prostora i razvojne potrebe naselja, plan

djelomično predstavlja prepreku prostornog razvoja.

Izradom Urbanističkih planova uređenja propisanih Prostornim planom on postaje nepotreban.

**3. OBUHVAT**

Članak

Područje obuhvata GUP-a ima površinu od 615 ha.

**4. OCJENA STANJA U PROSTORU**

Članak

Mnogi dijelovi grada su se u međuvremenu sanirali i uređivali tako da je danas stanje sređeno kako u pogledu izgradnje i obnove tako i prometnica i infrastrukture.

Stavljanjem Plana izvan snage bit će omogućena nova razvojna strategija i realizacija razvojnih programa, radi novih potreba i načina uređivanja i izgradnje naselja Lipik.

**5. POPIS POTREBNIH SEKTORSKIH STRATEGIJA, PLANOVA, STUDIJA I DRUGIH DOKUMENATA**

Članak 6.

Za potrebe stavljanja Plana izvan snage nije potrebna izrada stručnih podloga.

**6. NAČIN PRIBAVLJANJA STRUČNIH RJEŠENJA**

Članak 7.

Stručna rješenja se ne pribavljaju, već se koristi GUP.

**7. POPIS JAVNOPRAVNIH TIJELA I DRUGIH SUDIONIKA U PROCESU STAVLJANJA GUP-a IZVAN SNAGE**

Članak 8.

* Ministarstvo zaštite okoliša i prirode, Uprava za zaštitu prirode, Radnička cesta 80, Zagreb,
* Ministarstvo kulture, Uprava za zaštitu kulturne baštine, Konzervatorski odjel u Požegi, Trg Matka Peića 3, 34000 Požega,
* Ministarstvo poljoprivrede, Uprava vodnoga gospodarstva, Ulica grada Vukovara 220, 10000 Zagreb,
* Ministarstvo poljoprivrede, Uprava poljoprivrede i prehrambene industrije, Ulica grada Vukovara 78, 10000 Zagreb,
* Ministarstvo poljoprivrede, Uprava šumarstva, lovstva i drvne industrije, Planinska 2A, 10000 Zagreb,
* Ministarstvo obrane, Uprava za materijalne resurse, Sektor za nekretnine, graditeljstvo i zaštitu okoliša, Sarajevska 7, Zagreb,
* Zavod za prostorno uređenje Požeško-slavonske županije, Županijska 7, 34000 Požega,
* Upravni odjel za komunalne djelatnosti i gospodarenje, 34000 Požega,
* HAKOM-Hrvatska regulatorna agencija za mrežne djelatnosti, Ulica Roberta Frangeša Mihanovića 9, 10110 Zagreb,
* Ministarstvo graditeljstva i prostornog uređenja, Uprava za inspekcijske poslove, Urbanistička inspekcija, Vinogradska 25,10000 Zagreb,
* Državna uprava za zaštitu i spašavanje, Područni ured za zaštitu i spašavanje Požega.

**Drugi** sudionici koji će sudjelovati u postupku ukidanja:

* MUP, Policijska uprava Požeško-slavonska, Inspektorat za zaštitu od požara, Josipa Runjanina 1, 34000 Požega,
* Hrvatske ceste d.o.o., Sektor za razvoj i strateško planiranje, Vončinina 3, 10000 Zagreb,
* Županijska uprava za ceste Požeško-slavonske županije, Matije Gupca 6, 34000 Požega,
* Hrvatske vode Zagreb, Sektor razvitka, Avenija grada Vukovara 220, 10000 Zagreb,
* HRVATSKE VODE, Vodnogospodarska ispostava Ilova-Pakra, 43500 Daruvar, Josipa Jelačića 20,
* HEP- d.d. ZAGREB, Distribucijsko područje elektra Križ, Pogon Lipik,
* HEP- d.d. ZAGREB, Distribucijsko područje elektra Križ, Trg sv. Križa 7, Križ,
* HRVATSKE ŽELJEZNICE, Razvoj i investicijsko planiranje, Mihanovićeva 12,10000 Zagreb,
* KOMUNALAC d.o.o., Križnog puta 18, 34550 Pakrac,
* PAKRAC-PLIN d.o.o., Križnog puta 18, 34550 Pakrac,
* VODE LIPIK d.o.o., Križnog puta 18, 34550 Pakrac,
* UPKH - Udruga pokretnih komunikacija Hrvatske, Šrapčeva 5, 10000 Zagreb,
* Odašiljači i veze d.o.o., Ulica grada Vukovara 269 d, 10000 Zagreb,
* HRT, ODAŠILJAČI I VEZE, Plansko tehnološki odjel, Prisavlje 3, Zagreb,
* HRVATSKE POŠTE, Središnja pošta Požega, Poštanski ured Lipik,
* HP – Hrvatska pošta d.d. Zagreb, Poštansko središte Požega, Kamenita vrata 8, 34000 Požega,
* UDU u Požeško-slavonskoj županiji, Odsjek za gospodarstvo i imovinsko pravne poslove, Ispostava Pakrac,
* Požeško-slavonska županija, Upravni odjel za gospodarstvo i graditeljstvo, Ispostava Pakrac,
* UDU u Požeško-slavonskoj županiji, Odsjek za društvene djelatnosti, opću upravu i zajedničke poslove, Ispostava Pakrac,
* Mjesni odbor Lipik,
* Mjesni odbor Klisa,
* Mjesni odbor Filipovac.

**8. ROKOVI**

Članak 9.

Za stavljanje GUP-a izvan snage utvrđuju se sljedeći rokovi:

* dostava zahtjeva za stavljanje Plana izvan snage od strane tijela i osoba određenih

posebnim propisima – u roku 15 dana od dana dostave zahtjeva,

* javni uvid u sklopu javne rasprave za stavljanje Plana izvan snage – u trajanju od 15

dana,

* izrada Izvješća o javnoj raspravi – u roku 15 dana od proteka roka za davanje pisanih mišljenja, prijedloga i primjedbi.

**9. FINANCIRANJE**

Članak 10.

U Proračunu Grada Lipika osigurana su sredstva za provedbu ove Odluke.

**II. ZAVRŠNE ODREDBE**

Članak 11.

Danom stupanja na snagu ove Odluke, pri izradi planova niže razine, čija je izrada započela u vrijeme dok je GUP bio na snazi, prestaje obveza pridržavanja Odluke o donošenju Generalnog urbanističkog plana Grada Lipika, odnosno grafičkog i tekstualnog dijela tog Plana.

Članak 12.

Ova Odluka stupa na snagu osmog dana od dana objave u Službenom glasniku Grada Lipika.

 Predsjednik Gradskog vijeća

 Grada Lipika

 Ivan Molnar, ing.